
دمیر آشیق Demir Ashiq 
سینیق سازلی دمیر آشیق
کونلوم یامان یارالیدیر
بوش یئرینی بیری توتوب
هئچ بیلمیرم هارالیدیر
 
سینیق سازلی دمیر آشیق
سنین سازین سینان گوندن
بوغولوبدور هاراییمیز
بوتون سازلار دوشوب اوندن
 
سینیق سازلی دمیر آشیق
یئنن گوندن سن مئیداندان
چالینماییر هئچ بیر هاوا
هارای گلمیر هئچ بیریاندان
 
سینیق سازلی دمیر آشیق
سن ییخیلان گوندن بری
قوچاق نبی گولله له نیب
قوجالدیبدیر غم هجری
 
سینیق سازلی دمیر آشیق
ایللر بویو قان قوسوبسان
بیلینمه ییر هانسی یئرده
هانسی بوجاقدا سوسوبسان
 
سینیق سازلی دمیر آشیق
هئکلینی اوزله میشیک
اومودونو اوزمه بیزدن
هله ساغیق اولمه میشیک
 
سینیق سازلی دمیر آشیق
قارا گونلر گئدر، قالماز
هئچ بیر آشیق سنین کیمی
جنگی کوراوغلونو چالماز

 
سینیق سازلی دمیر آشیق
دووران سنین اولاجاقدیر
آنا تبریز قوجاغیندا
مئیدان سنین اولاجاقدیر
 
آرازین آناسیARAZIN ANASI 

 
( آذربایجانیمیزین قوچاق نغمه کاری آراز ائلسسین آناسینا اتحاف.. )

داریخما قیش کوچوب یاز گله جکدیر
قلبینی بیچن آراز گله جکدیر
تبریزده آچماغا آنا مکتبین
الینده باغلاما – ساز گله جکدیر
 
قلبیدیر یوردومون آراز هر زامان
آرازدیر تورپاغین داماریندا قان
خزری اویالدیر سرین سویویلان
اوخویور آیاغا قالخ آذربایجان
 
آرازین چئوره سی باغ اولمالیدیر
قاینایان کوپویو آغ اولمالیدیر
تپه دن دوغولماز آراز تک نهنگ
آرازین آناسی داغ اولمالیدیر
 
کورپوسو حسرتدیر، یووره سی سرحد
اقبالی – طالعی گتیریبدیر بد
داشلانان اوره یی قالیب آرادا
سارسیدیر آرازی داغ کیمی بیر سد
 
آرازی چکه رک اویان – بویانا
یوردوموزتک اوپور ائلیمیز، آنا
ائلیندن سس آلان آراز ائلسسین
تانرینین پایی دیر آذربایجانا
 
اوخولسوز ديلOXULSUZ DiL 

سایانمیرام بیر – ایکی
منی قیناییر ننه م
اوخولوموز یوخدور کی
اوز دیلیمی اویره نم
 
بولبول کیمی سویله رم
سوروشسالار (یک و دو )
فارسجا یاخشی بیله رم
اویرندیگیم بودور- بو
 
تورکجه دانیشسام، سوزوم
اسگیک گلر، قورتولار
اولر اوزومده اوزوم
دیلیم سوسار، توتولار
 
آنا دیلین آنلامین
اونوتموشام دوغروسو
اونوتقان بیر آدامین
گئدر بیر گون آبروسو
 
من بیر یانا، آنام دا
هله سنی اونودوب
ایندی آنجاق آتام دا
اینمز- دینمز اوتوروب
 
نئجه دئییم سنه من
آنا دیلی، آی دیلیم
سنی سوراندا هردن
آنام دئییر: نه بیلیم!

 
سن قورقودون دیلی ایدین
یادلار سنی أیدیلر
بویوک یوردون دیلی ایدین
خاطیرینه ده یدیلر
 
آنام سنله یاییقسا
یئنه آنا دیلیمسن
دویغولاریم آییقسا
ابدی نیسگیلیمسن!
 
 
SHUSHA  شوشا

Şuşamızın hələ başı bəlada
Əlimizlə onu vermişik yada
Oturmuşuq bax orada – burada
Günü – günə, ili – ilə satırıq
 
Yazıq Şuşa, yalqız Şuşa, can Şuşa
Küçələri laxta, tilit qan Şuşa
Evi yıxıq, oymağı viran Şuşa
Qına bizi, sənsiz durub – yatırıq
 
Yandırıblar agacları, kolları
Bağlayıblar sənə gələn yolları
Qırılıbdır elin qıfıl qolları
Yuxularda təkcə sənə çatırıq
 
Əllərimiz bütün çıxıbdır boşa
Bax, bir vətən necə yaşayır qoşa
Səndə getdin əlimizdən ay Şuşa
İldönümündə matəmə batırıq
 
Səndən bizə qalan böyük yadigar
Qarabağın şikəstəsi hələ var
Açılacaq üzünə bağlı yollar
Elə sanma səni başdan atırıq
 
Dərdimizdir Ələsgərin məzarı
Natəvanın uçuq köşkü, duvarı
Nisgilimizdir Şuşanın dağları
Səni yetən arzılara qatırıq
ÖZGÜRLÜYÜN SON DİREYİ ( SEFERXAN ) 

ÖZGÜRLÜYÜN SON DİREYİ
اؤزگورلويون سون ديره‌يي
( SEFERXAN )
(صفرخان)
 
Özgürlüyün son direyi yıxıldı
اؤزگورلويون سون ديره‌يي ييخيلدي
Başın sağ olsun ulu Azerbaycan
باشين ساغ اولسون اولو آذربايجان
El üreyi birdahada sıxıldı
ائل اوره‌يي بيرداهادا سيخيلدي
Aramızdan köçdü böyük Seferxan
آراميزدان كؤچدو بؤيوك صفرخان
 
Yene Nebi, yenede dağ, qazamat
يئنه نبي، يئنه‌ده داغ، قازامات
Yene satqın, yene erbab, yene dar
يئنه ساتقين، يئنه ارباب، يئنه دار
Yene qoçaq, yene qaçaq, yene at
يئنه قوچاق، يئنه قاچاق، يئنه آت
Yene önde oyulmalı bir duvar
يئنه اؤنده اويولمالي بير دووار
 
Bahar senle sürünürdü Seferxan
باهار سنله سورونوردو صفرخان
Gözleyirdik könül açan çiçeyi
گؤزله‌ييرديك كؤنول آچان چيچه‌يي
Yoxluğunda dirseklendi sen yıxan
يوخلوغوندا ديرسكلندي سن ييخان
Tapşırıbsan kime odlu tüfeyi
تاپشيريبسان كيمه اودلو توفه‌يي
 
Hansı qulaq eşidecək sesini
هانسي قولاق ائشيده‌جك سسيني
Yol öyretdin, dedin tüfeng al ele
يول اؤيره‌تدين، دئدين توفنگ آل اله
Şaqqıltı sal, güllele kölgesini
شاققيلتي سال، گوﻟله كؤلگه‌سيني
Anlamazı qırıb qanına bele
آنلامازي قيريب قانينا بله
 
Sert qayalar sırdaşınıydı Sefer
سرت قايالار سيرداشين‌ايدي، صفر
Dincelmedin dincelmedikce elin
دينجلمه‌دين، دينجلمه‌ديكجه ائلين
Qoşunundan qalmasada bir nefer
قوشونوندان قالماسادا بير نفر
Zülümkarın bükdün dözümle belin
ظولومكارين بوكدون دؤزومله بئلين
 
İzin qalır dağlarımın döşünde
ايزين قالير داغلاريمين دؤشونده
Yal-yamaclar gəlişine darıxır
يال- ياماجلار گليشينه داريخير
Yaşayırsan kahaların düşünde
ياشاييرسان كاهالارين دوشونده
Atın Bayındır deresinden çıxır
آتين باييندير دره‌سيندن چيخير
 
Söyle Sefer o dustaqdaş dilinden
سؤيله صفر، او دوستاقداش ديليندن
Açarlarmı ayağndan qandalı
آچارلارمي آياغيندان قاندالي
İtirdiyin otuz iki ilinden
ايتيرديگين اوتوز ايكي ايليندن
Biri dile getirecek men lalı
بيري ديله گتيره‌جك من لالي
 
Sinişmədəin bir ömürlük dustağa
سينيشمه‌دين بير عؤمورلوك دوستاغا
Özgürlüyə döyünürdü üreyin
اؤزگورلويه دؤيونوردو اوره‌يين
Darıxırdın ar çapdırdığın dağa
داريخيردين آت چاپديرديغين داغا
Bükülürdü hesretinden küreyin
بوكولوردو حسرتيندن كوره‌يين
 
Amma qardaş biz sinişdik lallığa
آمما قارداش، بيز سينيشديك لالليغا
Ğeyretimiz göl suyutek qoxudu
غئيرتيميز گؤل سويوتك قوخودو
Ulusumuz üz qoydu abdallığa
اولوسوموز اوز قويدو آبدالليغا
Qaş aldırıb oğlun kamfa toxudu
قاش آلديريب اوغلون كامفا توخودو
 
Yaraşdıqca qılıncımız qınına
ياراشديقجا قيلينجيميز قينينا
Yaraqlanıb at minməyi unutduq
ياراقلانيب آت مينمه‌يي اونوتدوق
Ozanımız saz basmadı bağrına
اوزانيميز ساز باسمادي باغرينا
Kökümüzü Elimizle qurutduq
كؤكوموزو اليميزله قوروتدوق
 
Yalqız ana neyimize güvensin
يالقيز آنا نه‌ييميزه گووه‌نسين
Ğeyretə bax, söyülürük, gülürük
غئيره‌ته باخ، سؤيولوروك، گولوروك
Atamızı buraxmışıq dilensin
آتاميزي بوراخميشيق ديلنسين
Yabancının qapazına ölürük
يابانجينين قاپازينا اؤلوروك
 
Üreyimi qardaş kime boşaldım
اوره‌ييمي قارداش كيمه بوشالديم
Öpen gördüm sen kesdiyin elleri
اؤپن گؤردوم سن كسديگين اللري
Satqınları göre-göre qocaldım
ساتقينلاري گؤره- گؤره قوجالديم
Dikeldibler gör nece engelleri
ديكه‌لديبلر گؤر نئجه انگللري
 
Sesleyende (Mahi) Balıqçı qardaş
سسله‌ينده (ماهي) باليقچي قارداش
Ümma hele alabiləm öcünü
اومما هله آلا بيلم اؤجونو
Özlüyünden utandıqca veyendaş
اؤزلويوندن اوتانديقجا وطنداش
Tapanmaram hele savaş gücünü
تاپانمارام هله ساواش گوجونو
TÜRK MEDRESESİ 

Medresede müellim
مدرسه‌ده موعلليم
Yene döydü elimden
يئنه دؤيدو اليمدن
Bacarmadım Farsını
باجارماديم فارسيني
İrad tutdu dilimden
ايراد توتدو ديليمدن
 
Dedim ağa müellim
دئديم آغا موعلليم
Vurma, göynedi elim
وورما، گؤينه‌دي اليم
Nedir axı günahım
نه‌دير آخي گوناهيم
Türküdür menim dilim
توركودور منيم ديليم
 
Yapışdı qulağımdan
ياپيشدي قولاغيمدان
Dedi burax türkünü
دئدي بوراخ توركونو
O qaldı evinizde
او قالدي ائوينيزده
Unut getsin kökünü
اونوت گئتسين كؤكونو
 
Öyrenmesen Ab-Baba
اؤيرنمه‌سن آب – بابا
Açacaqsan elini
آچاجاقسان اليني
Kötek yeyenden sonra
كؤتك يئيه‌ندن سونرا
Unudarsan dilini
اونودارسان ديليني
 
Senin haran Türkdür
سنين هاران توركدور
Azerisen, Azeri
آذريسن، آذري
Kim öyredibdir sene
كيم اؤيره‌ديبدير سنه
Bele yanlış sözleri
بئله يانليش سؤزلري
 
Axdı gözümün yaşı
آخدي گؤزومون ياشي
Titredi dil-dodağım
تيتره‌دي ديل – دوداغيم
Bele yalan sözlere
بئله يالان سؤزلره
İnanmadı qulağım
اينانمادي قولاغيم
 
Anam meni uydurmaz
آنام مني اويدورماز
Atam meni aldatmaz
آتام مني آلداتماز
Bu sözlerin heç biri
بو سؤزلرين هئچ بيري
Menim ağlıma batmaz
منيم عاغليما باتماز
 
Niye menim adımı
نييه منيم آديمي
Soruşmayır özümden
سوروشمايير اؤزومدن
Niye sözün düzünü
نييه سؤزون دوزونو
Oxumayır gözümden
اوخومايير گؤزومدن
 
Her kes yalan danışsa
هر كس يالان دانيشسا
Allahın düşmanıdır
آللاهين دوشماني‌دير
Men ki yalan demirem
من كي يالان دئميرم
Bu onun yalanıdır
بو اونون يالاني‌دير
 
Laylaly deyibdir Anam
لايلاي دئييبدير آنام
Mene beşikde Türkü
منه بئشيكده توركو
Danışmışıq hamımız
دانيشميشيق هاميميز
Evde-Eşikde Türkü
ائوده – ائشيكده توركو
 
Neden gerek yazmayaq
نه‌دن گرك يازماياق
Dilimizi kitaba
ديليميزي كيتابا
Medresede ne üçün
مدرسه‌ده نه اوچون
Gelmeyek biz hesaba
گلمه‌يك بيز حسابا
 
Heç ağlıma sığmayır
هئچ عاغليما سيغمايير
Nedir bunun cavabı
نه‌دير بونون جاوابي
Su yerine oxuyam
سو يئرينه اوخويام
Medresemizde Abı
مدرسه‌ميزده آبي
 
Yeqin kötek yemezdim
يقين كؤتك يئمزديم
Oxusaydım dilimi
اوخوسايديم ديليمي
Göynertiden sıxmazdım
گؤينرتي‌دن سيخمازديم
Qoltuğuma elimi
قولتوغوما اليمي
 
Qoy böyüyüm bir özüm
قوي بؤيويوم بير اؤزوم
Olacağam müellim
اولاجاغام موعلليم
Onda çox iş görecek
اوندا چوخ ايش گؤره‌جك
Bu gün göyneyen elim
بو گون گؤينه‌ين اليم
 
Kilasımdan gelecek
كيلاسيمدان گله‌جك
Elimizin öz sesi
ائليميزين اؤز سسي
Olacaqdır o zaman
اولاجاقدير او زامان
Türkün de medresesi
توركون‌ده مدرسه‌سي
http://www.benimblog.com/azerbaycan
